**Mgr. Anna Gálisová, PhD.**

Je absolventkou filologického odboru slovenský jazyk a literatúra na Filozofickej fakulte Prešovskej univerzity v Prešove. Po magisterskom štúdiu absolvovala doktorandské štúdium pod vedením prof. PaedDr. Pavla Odaloša, CSc., na Pedagogickej fakulte Univerzity Mateja Bela v Banskej Bystrici. Jej dizertačná práca *Komunikačná zručnosť hovorenia u rómskych žiakov na 1. stupni ZŠ* je zameraná na didaktiku slovenského jazyka pre žiakov s neslovenským materinským jazykom.

V rokoch 2001–2008 pôsobila na Pedagogickej fakulte Univerzity Mateja Bela v Banskej Bystrici najprv ako interná doktorandka (2001–2003) a potom ako odborná asistentka. V rokoch 2008–2012 bola odbornou asistentkou na Katedre slovenského jazyka a literatúry na Fakulte humanitných vied Univerzity Mateja Bela v Banskej Bystrici. V rokoch 2012–2016 pôsobila ako lektorka slovenského jazyka a kultúry na Inštitúte západnej a južnej slavistiky na Varšavskej univerzite vo Varšave. Od roku 2016 pôsobí ako odborná asistentka na Katedre slovenského jazyka a komunikácie Filozofickej fakulty Univerzity Mateja Bela v Banskej Bystrici.

V rámci svojho pedagogického aj vedeckého pôsobenia sa venuje štylistike, tvorbe textu, sociolingvistike, vyučovaniu slovenčiny ako cudzieho jazyka, didaktickým otázkam využitia hry v jazykovom vyučovaní a parciálne aj oblasti etnolingvistiky.

**Bibliografia so zameraním na kognitívno-kultúrnu lingvistiku**

Gálisová, Anna (2018): Duša a jej axiologické aspekty v slovenskej frazeológii. In: J. Jurewicz – E. Masłowska – D. Pazio-Wlazłowska (eds.), *Antropologiczno-językowe wizerunki duszy w perspektywie międzykulturowej. Tom III. Aksjosfera duszy – dusza w aksjosferze.* Warszawa: Instytut Slawistyki Polskiej Akademii Nauk, s. 263–274. e-ISBN: 978-83-64031-87-8.

Gálisová, Anna (2019): Divá sviňa, Hladný vlk, Zlatý orol – kultúrny kontext, konotácie a názvy reštauračných zariadení. In: A. Chomová – J. Krško – I. Valentová (eds.), *Konvergencie a divergencie v propriálnej sfére.*Banská Bystrica, Bratislava: FF UMB, Jazykovedný ústav Ľudovíta Štúra SAV, VEDA – vydavateľstvo Slovenskej akadémie vied, s. 420–431. ISBN 978-80-224-1732-7.